Dita miluje vraždy. Nie však skutočné, to ani náhodou. Úplne jej stačia vymyslené, ako vystrihnuté z detektívnych románov. Najradšej má príbehy o Sherlockovi Holmesovi. Svojho psíka pomenovala Watson – na počesť verného spoločníka najslávnejšieho detektíva všetkých čias. Stačí, ak mu hodí sušienku (alebo radšej dve), a Watson ochotne vyňuchá aj tie najlepšie ukryté stopy. No v zapadnutej malej dedinke, kde býva, nie je o služby súkromného detektíva veľký záujem. Zvedavá dvojica sa však ocitne na luxusnom zaoceánskom parníku s viac ako tisíc pasažiermi na palube. Jedným z nich je Maestro, svetoznámy detektív a operný spevák v jednej osobe. Obrovská loď uprostred nekonečného oceánu je dokonalým miestom na vraždu. Alebo dve. Alebo tri. Alebo viac... Vitajte na mieste činu! Čaká vás bláznivé dobrodružstvo plné mrazivého napätia, nečakaných zvratov a výbuchov smiechu.